NaiveNeuron/SloPal huggingface dataset:
Hlina, Alojz, poslanec NR SR (2014-11-08):
Poviem to na takom skutočnom príbehu. Teraz v piatok to bolo. Ono poväčšine tí ľudia vyrážajú v piatok a v zime a finta funguje asi tak, že si prisadnú k stolu, kde má niekto zložený kabát. Oni si prisadnú vedľa stoličky, tiež si priložia kabát a šacujú ten kabát, no proste kradnú, hej. Piatok je na to najlepší, veľa ľudí je v podnikoch. A ja som pristihol jedného takého dosť statného pána, to bol klasický scenár, so ženou, vuittonka taška, jeden by nepovedal, proste šmátral po tých vreckách. Vravím, že čo to robí, nech to prestane, zavolal som políciu. Viete, jak to celé dopadlo? Dopadlo to tak, že vlastne sa nič nestalo. Ale ja vravím: však ale to je v štádiu pokusu. No ale v zásade sa nič neukradlo, hej? Čiže nič sa dokopy ani s tým nerobilo. Čiže ešte pomaly človek zostal s dlhým nosom, že teda zabránil krádeži, ale sám som si spôsobil konflikt, lebo tam sa po mne sápal, tam trhal so mnou, drmal ten dilino. Ale proste čo tým chcem povedať? Že na konci nebolo nič. A to je, zdá sa, že logika pána premiéra Fica. Viete, že, že keby aj nebolo to, čo teraz hovoril kolega Lipšic, že tam, že sú tie skutočnosti, ktoré on spomínal, ale aj keby nič nebolo, to znamená, že áno, že prichytili ich, položili a povedali: nič, že nič sa nestalo. To je naozaj logika zlodejov, ktorí chodia v piatok okrádať ľudí po reštauráciách. Týmto systémom, zimným systémom, ja to volám. Je, je v zásade tá logika, a to chápanie toho, je rovnaká ako premiéra. To znamená, nič sa nestalo, však sme to tam nechali, to sa všetko vráti. Kolega tuná naj-najväčší bude súhlasiť, aby sa to upratalo. Možno, keď po dvoch rokoch sa na to úplne zabudne, tak si nejaké dodatočné náklady z toho vytiahnu nejakým iným spôsobom.
Hudacký, Ján, poslanec NR SR (2015-09-30):
Ďakujem pekne, pán predseda. Už len na záver. Predovšetkým s ohľadom na tých, ktorých sa to dotýka, to vlastne tých malých podnikateľov, živnostníkov, chcem aj touto formou, keďže naše rokovanie preberá i Slovenská televízia, a chcem im poďakovať za spoluprácu, pretože aj zo spomínaného internetového portálu www.nezaplatilimifakturu.sk mi posielali množstvo podnetov, aby sme skutočne hľadali riešenie na tento vážny problém. Takže skutočne im chcem poďakovať, všetkým tým, ktorí, žiaľ, museli pykať nespravodlivo za to, že sme nedoriešili, respektíve vláda, ktorá má v rukách možnosti, že nevyriešila tento problém doteraz. Zároveň im chcem prisľúbiť, že budeme konzistentní v tejto problematike aj naďalej, že budeme hľadať toto riešenie, aj keď je záver tohto volebného obdobia. Ja chcem povzbudiť vlastne týchto ľudí, ktorí majú tieto problémy, aby naďalej, aby nerezignovali, aby naďalej dávali tie podnety, aby sme tlačili v podstate možno už aj budúcu vládu. A môžem len prisľúbiť, že ak budem ešte v politickom živote po voľbách, budúcoročných voľbách do Národnej rady, že určite sa tejto problematike budem venovať a budem ju sa snažiť riešiť. Ďakujem pekne.
Zmajkovičová, Renáta, podpredsedníčka NR SR (2013-11-26):
Prerušujem rokovanie o tomto bode programu. Vyhlasujem jednu minútu prestávku a budeme pokračovať hlasovaním. (Prestávka.) (Po prestávke.)
Sulík, Richard, predseda NR SR (2011-02-04):
Na faktické poznámky reaguje pán poslanec Jarjabek.
Kuffa, Filip, poslanec NR SR (2023-05-17):
Zatiaľ dočítam tento, mám ho rozčítaný. Potom, lebo tá chyba je v tom druhom.
P. Paška, predseda NR SR: (2009-06-17):
(Hlasovanie.) 138 prítomných, 89 za, 49 sa zdržalo. Návrh zákona sme postúpili do druhého čítania. Ďalej.
Grendel, Gábor, podpredseda NR SR (2023-02-10):
Vyhlasujem rozpravu za skončenú. Želá si záverečné slovo pani navrhovateľka? Nech sa páči.
Dostál, Ondrej, poslanec NR SR (2018-06-13):
Vážená pani ministerka, vážený pán podpredseda Národnej rady, kolegyne, kolegovia, v parlamente pred pár hodinami vystúpil prezident Slovenskej republiky Andrej Kiska a vo svojej správe o stave krajiny pripomenul tri dôležité vzopätia našich moderných dejín. Povedal: „V roku 1918 sme sa spolu s českým národom prihlásili o vlastnú existenciu postavenú na najmodernejších hodnotách demokratického právneho štátu. V štyridsiatom štvrtom roku sme sa Slovenským národným povstaním vzopreli fašizmu. V roku 1989 sme s kľúčmi v rukách vyprevádzali totalitu a vítali demokraciu a slobodu.“ (Reakcia z pléna. Prerušenie vystúpenia predsedajúcim.)
Ďurkovský, Andrej, poslanec NR SR (2010-11-03):
Ďakujem pekne. Pani poslankyňa, ja som chcel reagovať na dve veci vo vašom vystúpení. Tu sa nejedná o zvýhodnenie súkromného sektoru, ale jedná sa o zrovnoprávnenie súkromného sektoru, tak by som povedal, s obecným sektorom. Je pravdou to, že celý tento zákon narobí problémy v rozpočtoch miest a obcí, lebo jeden balík finančných prostriedkov bude treba prerozdeliť medzi podstatne viac subjektov. Ja by som rád počul od predkladateľov, aby jasne povedali, lebo sme na túto tému diskutovali, že bude potrebné následné zmeny práve vo finančnom mechanizme, ktorý pomôže mestám a obciam. Skutočne tento návrh na jednej strane vyvoláva také veľmi zlé nálady medzi starostami a primátormi. Na druhej strane ale treba povedať, že treba umožniť obyvateľom a občanom, aby mali možnosť rovnakého výberu. To znamená, treba zrovnoprávniť tie zariadenia. A ja by som bol veľmi rád, keby sme zostali pri svojich vystúpeniach v parlamente v tej vecnej rovine a nezachádzali do dajakých emocionálnych výlevov. Ďakujem veľmi pekne.
Szalay, Tomáš, poslanec NR SR (2024-06-20):
Novým zákonom o Slovenskej televízii a rozhlase odstraňujete jeden zo základných pilierov demokratického a ústavou chráneného prístupu k informáciám a meníte nezávislé verejnoprávne médium na štátnu, vládnej garnitúre podriadenú inštitúciu. Ignorujete protestné stanoviská medzinárodných novinárskych organizácií, vysokých predstaviteľov Európskej únie a odbornej obce. Zákon neprináša absolútne žiadne návrhy na funkčné zlepšenie. Zmeny sú v priamom rozpore s legislatívou Európskej únie a navyše ničím neprispievajú k zlepšeniu fungovania, k adekvátnemu financovaniu, modernizácii a už vôbec nie k skvalitneniu programovej štruktúry. Inšpirácia orbánovským Maďarskom nech nám je varovaním. V Maďarsku – na rozdiel od Slovenska – verejnoprávnej televízii verí len 30 % populácie. RTVS sa teší dôvere 56 % verejnosti. Ignorujete povinnosť, ktorá nám vyplýva z EÚ legislatívy, vymenovať vedenie a správnu radu verejnoprávnych médií transparentným, otvoreným a nediskriminačným spôsobom. Zrušenie RTVS je priamy útok na demokraciu. Navrhovaný zákon je návrat do totality. RTVS potrebuje viac financií, ale tie ste jej zobrali. Naozaj idete dať RTVS do rúk ľuďom, ktorí spochybňujú pandémiu, veria, že nás práškujú z lietadiel, hovoria, že Zem nie je guľatá a chcú dať týmto alternatívam rovnaký priestor ako overeným faktom? Vyzývame vás odkazom Nežnej revolúcie: pravda sa nedá umlčať! Dajte priestor pravdivo verejnoprávnej RTVS a stiahnite tento zákon! Celá opozícia vrátane klubu SaS sa hlasovania o likvidácii nezávislej RTVS nezúčastní. (Potlesk.)
Laššáková, Jana, podpredsedníčka NR SR (2013-05-15):
Pekné popoludnie vám všetkým, kolegyne, kolegovia, pokračujeme v popoludňajšom rokovaní druhého dňa 19. schôdze Národnej rady Slovenskej republiky v prerušenej rozprave o Programe stability Slovenskej republiky na roky 2013 – 2016, tlač 484. Pán minister je už tu, zaujme svoje miesto. Takisto aj pán poslanec a spravodajca zaujal svoje miesto. Do rozpravy je ako prvý písomne prihlásený poslanec Ivan Štefanec, ktorému odovzdávam slovo. Nech sa páči, pán poslanec. Pán poslanec vystupuje za klub SDKÚ – DS.
Šebová, Zuzana, poslankyňa NR SR (2022-06-23):
Janka, ja ani neviem ako začať. Najprv na začiatku, tak som ti chcela poďakovať za podporu, ale jak si sa na konci rozohnila. Prepáč, ja si to vyprosím takéto reči, čo ty máš a neférovosť. Ja som sa nikdy nechovala, nezachovala neférovo voči tebe, takže neviem, o čom rozprávaš. A na obhajobu, Marek Krajčí ma do ničoho nezatiahol, ja som svojprávna osoba a robili sme to spolu, áno, váhali sme, ale po dohode s našimi lídrami sme sa rozhodli ten pozmeňovák podať. Preto je to na poslednú chvíľu, Janka. A ty poznáš moje stanoviská a vieš, že mojím záujmom je v prvom rade pacient. To, že nie každý môže switchnúť na generikum, je fakt. A nikto nepopiera účinnosť generík. Dokonca niekedy sú pre pacienta lepšie ako originály. Takže, prosím ťa, buď korektná aj ty a len tak bez ohľadu na medicínske opodstatnenie, lebo generiká, nikto ich nepopiera, Janka, nikto. A keď hovoríš o hospodárskej súťaži, čo tak rada hovoríš, tak tým, že sme toto spravili, tým sme umožnili hospodársku súťaž. Neviem, či mi rozumieš, ale ekonomiky je to tak. Pretože ten výrobca originálneho lieku má možnosť, má možnosť ísť dole na cenu generika. A takisto chceme, aby sem generiká chodili. Preto sme urobili ten jednoprahový vstup, aby to mali jednoduchšie. Ale to, čo si tu teraz porozprávala, že sem neprídu. Myslíš si, že to robíme bez konzultácie s odborníkmi alebo ľuďmi, ktorí sa tomu rozumejú? No nie, Janka. Nie, prepáč, uráža ma, urážajú ma takéto tvoje vystúpenia. Nikdy som na teba nereagovala, lebo sa nemienim znižovať na túto úroveň, ale vyprosím si takého jednanie, ako keby sme tu všetci my boli blbci. Ďakujem pekne.
Danko, Andrej, podpredseda NR SR (2024-06-12):
Vážené panie poslankyne, vážení páni poslanci, otváram druhý rokovací deň 15. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslankyňa Cigániková, poslanec Horecký, Ledecký a Mikloško. Pristúpime k rokovaniu o návrhu na aktualizáciu vojenského zastúpenia Slovenskej republiky pri orgánoch NATO/EÚ a návrh na vyslanie príslušníkov OS SR do orgánov vojenského zastúpenia Slovenskej republiky pri NATO/EÚ a do vojenských štruktúr NATO/EÚ. Návrh má tlač 350 a spoločná správa výborov má tlač 350a. Návrh uvedie podpredseda vlády a minister obrany Slovenskej republiky Robert Kaliňák. Prosím ho, aby sa ujal slova. (Rokovanie o návrhu na aktualizáciu vojenského zastúpenia Slovenskej republiky pri orgánoch NATO/EÚ a návrh na vyslanie príslušníkov OS SR do orgánov vojenského zastúpenia Slovenskej republiky pri NATO/EÚ a do vojenských štruktúr NATO/EÚ , tlač 350.)
Ondruš, Branislav, poslanec NR SR (2010-12-03):
Ďakujem pekne, pán predsedajúci. Ja si to tu nechám.
Jurinová, Erika, podpredsedníčka NR SR (2014-11-09):
Pán poslanec Kadúc.
B. Bugár, podpredseda NR SR: (2002-12-12):
Pán poslanec, nech sa páči, máte slovo.
Jurinová, Erika, podpredsedníčka NR SR (2014-01-31):
Ďakujem, teraz požiadal o slovo v zmysle rokovacieho poriadku pán predkladateľ.
Kotleba, Marian, poslanec NR SR (2021-09-29):
Pán poslanec Dostál, ja som celkom dosť nepochopil, dosť dobre tú vašu alebo tú vašu pripomienku, že čo to Generálna prokuratúra si dovoľuje nejako sledovať, že kriminalita marginalizovaných nejakých kriminálnikov, páchateľov. Ja som nepostrehol ani slovo o tom a ja som tú správu celú prečítal, celú som ju prečítal, do posledného písmenka, že by tam čokoľvek písali o cigáňoch. O cigáňoch ani slovo. Tam píšu o marginalizovaných nejakých, nejakej kriminalite. Či už ani to sa nemôže uvádzať, aj keď doteraz sme si všetci mysleli, že marginalizovaný znamená sociálne vylúčený. Lebo poslanec Dostál to predefinoval, že sú to len a len cigáni. Tak ak je to tak, tak to povedzte, aby sme boli múdrejší. A, pán poslanec Dostál, vy ste po dvoch rokoch vášho chaotického vládnutia, ktoré Slovensko uviedlo do totálnej depresie a ľudí do úplného šoku a do strachu z budúcnosti, opäť vytiahli na svetlo sveta programové vyhlásenie vlády. A to programové vyhlásenie vlády, pán poslanec Dostál, začína „k verejným financiám a k štátnemu rozpočtu budeme pristupovať ako dobrí hospodári a nebudeme tolerovať žiadnu korupciu“. A čo ste spravili? Rekordný deficit štátneho rozpočtu v histórii Slovenskej republiky! Očkovacia lotéria, výsmech do očí všetkých ľudí, ktorí žijú z ruky do úst vďaka vám! Zdvíhanie cien energií. Mnohí ľudia sa boja zimy. Ďalej, „včasná a kvalitná zdravotná starostlivosť bude základ“. A dnes ľudí lekári ani neošetria bez testu. Toto ste vy, pán Dostál, a vaša vláda!
Zmajkovičová, Renáta, podpredsedníčka NR SR (2012-06-26):
S reakciou pán poslanec Matovič.
Kočiš, Eduard, poslanec NR SR (2020-12-02):
Ďakujem pekne za slovo, pán predsedajúci. Martin, chcem sa v prvom rade veľmi pekne poďakovať za tvoj veľmi hodnotný a veľmi korektný príspevok ohľadne tohto bodu programu, ktorý ako vládni poslanci nazývajú zákonom roka. Ja keď sa pozriem do pléna Národnej rady, tak je mi do plaču z toho, ako tento zákon roka zaujíma poslancov vládnej koalície. Dovolím si povedať, že ich tu nedokážem spočítať asi ani na prstoch dvoch rúk. Ale je to úplne jedno, je to výsledok toho, že ani vládny rozpočet asi vládnu koalíciu nespája. Tvoj príspevok ma zaujal najmä v oblasti školstva, kde sa vláda naozaj veľmi vehementne zaujala a predsavzala si to, že bude znižovať výdavky školstva na nezmyselných stredných alebo vysokých školách. V tomto rozpočte naozaj žiadna kapitola o znižovaní výdavkov na nezmyselné stredné a vysoké školy nie je. Čiže ja sa chcem opýtať, ako budeme fungovať ďalej. Vzdelanie neznamená to, že budem chodiť na nejakú strednú alebo vysokú školu, dostanem maturitné vysvedčenie alebo diplom a čo potom ďalej so mnou? Som nepoužiteľný pre trh práce. A toto je jasným dôsledkom toho, že ani ministerstvo školstva nevie asi, akým spôsobom by bolo dobré pokračovať. Čo sa týka zadlžovania celkových nákladov štátu, tak tak ako to spomenul kolega vo faktickej poznámke, toto zadlžovanie je naozaj neúnosné, je tak masívne, že naozaj si to dovolím nazvať úplnou ekonomickou samovraždou. 29-miliardové zadlženie, to je, prosím pekne, vážené kolegyne, vážení kolegovia, ja neviem, či sa za niekoľko desiatok rokov z toho spamätáme ako Slovenská republika. Čiže naozaj neviem, čo k tomu dodať. Jednoducho naozaj asi ako poslanecký klub Ľudovej strany Naše Slovensko tento návrh štátneho rozpočtu nemôžeme podporiť. Ďakujem pekne.
Blanár, Juraj, podpredseda NR SR (2021-07-02):
V poriadku, pokračujte.
Zmajkovičová, Renáta, podpredsedníčka NR SR (2013-09-05):
Pán poslanec Brocka vystúpi v rozprave. Nech sa páči.
P. Hrušovský, predseda NR SR: (2004-09-23):
(Hlasovanie.) 145 prítomných, 39 proti, 104 sa zdržalo, 2 nehlasovali. Neschválili sme návrhy.
Bugár, Béla, podpredseda NR SR (2017-12-06):
Ďalej v rozprave vystúpi pán poslanec Krajniak, nie, vzdáva sa. Pán poslanec Budaj, nech sa páči, máte slovo.
Hrušovský, Pavol, podpredseda NR SR (2010-12-07):
Pán poslanec Čaplovič chce reagovať na vystúpenia pánov poslancov.
Bugár, Béla, poslanec NR SR (2013-06-17):
Ďakujem. Absolútne súhlasím s pánom kolegom Hrušovským. Ja si myslím, že každý si musí uvedomiť to, že rokovať o záležitostiach tajných služieb je vždy chúlostivé. Trošku sa vyznám aj v rôznych hrách, ktoré boli kedysi v minulosti spúšťané, či napríklad aj proti, proti nášmu bývalému ministrovi. Samozrejme, čakáme na dôsledné vyšetrenie tejto kauzy. Ja som čakal, že pán minister tu dnes povie, ako zabezpečí absolútne nestranné vyšetrovanie. Ja som to nepočul. A súhlasím aj s tým, čo povedal pán kolega Hrušovský, že je to, samozrejme, od tejto chvíle obrovská zodpovednosť pána premiéra, ktorý za to aj zodpovedá. No ale musím povedať, že rozprava nabrala veľmi zlý smer. Škodí, samozrejme, a dehonestuje nielen Vojenské spravodajstvo alebo službu, ale škodí aj nám, Národnej rade. Prepáčte, kolegovia, ale dnes poobede ja som mal možnosť sa dozvedieť napríklad, kto koho má za milenku, kto aký vzťah má so svojou dcérou. No prepáčte, ale my rokujeme o Vojenskej spravodajskej službe a nie o sexuálnej spravodajskej službe. Takže, kolegovia, tí, ktorí vyzývate, či KDH, alebo aj ostatných, ostatné strany, aby teda sa pripojili k možnosti odvolať pána ministra Glváča, musíte si uvedomiť, že práve toto nechceme, aby ešte raz sa zopakovalo. To znamená, že toto škodí, samozrejme, nielen Národnej rade, nielen spravodajskej službe vojenskej, ale vôbec štátu. A toto my nechceme. To znamená, že chceme dôsledné vyšetrenie tohto prípadu, tejto kauzy a, samozrejme, budeme žiadať, aby bol zodpovedný za to pán premiér.
Zmajkovičová, Renáta, podpredsedníčka NR SR (2012-09-25):
S faktickými poznámkami šesť poslancov. Uzatváram možnosť prihlásiť sa s faktickou poznámkou. Pán poslanec Brixi.
Jarjabek, Dušan, poslanec NR SR (2010-09-09):
Ďakujem za odpoveď, pán minister. To je všetko pravda, čo ste povedali. Pod to sa dá podpísať. Naozaj od roku 1989 sa pre výtvarnú obec spravilo veľmi málo. Ale vy ste iba skonštatovali to, na čo ja sa pýtam. A ja by som vás veľmi pekne poprosil, napr. v oblasti trhu s výtvarným umením, chystajú sa, vy ste spomenuli, nejaké daňové zákony, nejaké návrhy daňových zákonov, mňa by práve zaujímalo to, aké zákony bude ministerstvo kultúry iniciovať v rámci týchto štyroch rokov, aby sa skutočne niečo pohlo dopredu, lebo, hovorím, pravda je v tom, že od roku 1989 ten trh s výtvarným umením ako keby stál. Ale ktoré sú to tie konkrétne návrhy, ktoré vy pripravujete, ktoré by ste chceli, aby sa zrealizovali počas týchto štyroch rokov? Ďakujem za odpoveď.
Richter, Ján, minister práce, sociálnych vecí a rodiny SR (2014-09-11):
K tomu šatstvu. Nie, tento projekt ako taký neráta so šatstvom, ale sú tu organizácie, ktoré sú našimi partnermi, ako napríklad katolícka charita a ďalšie, ktoré pravidelne sa touto problematikou venujú a, samozrejmá vec, že tá bude pokračovať. Ale tento projekt hovorí o potravinových balíčkoch, o hygienických balíčkoch, o teplých, použijem výraz, polievkach pre bezdomovcov počas zimného obdobia a o poskytnutí pomoci ľuďom, ktorí sa na základe niečoho môžu dostať veľmi rýchlo do hmotnej núdze, živelnej pohromy a ďalších vecí, ktoré, bohužiaľ, život prináša.
Fecko, Martin, poslanec NR SR (2013-03-22):
Ďakujem pekne, kolegyne a kolegovia, že ste reagovali na moju rozpravu. Pani kolegyňa Košútová, áno, stále viac-menej máme ten čas na to doprecizovanie, takže dúfam, že aj teraz to nebude ináč. Pán kolega Záhumenský, chcem veriť, že to budú zanedbateľné množstvá tých pozemkov, ktoré takýmto spôsobom budú riešené. A myslím si, že je to jedno z riešení, ktoré proste tu ste podali, a dobre, kvitujem, je to tak. A pán Mičovský, ďakujem pekne, áno, ja som povedal to, ako to viac-menej tá celá filozofia toho pozemkového a reštitučného konania sa za tých 21 rokov, 22 rokov vyvíja, a musím povedať, že stále štát dlhuje, dlhuje našim občanom to, čo už dávno malo byť vysporiadané. Takže dúfam, že sa to pohne aj v tomto volebnom období, aj našou činnosťou, aj naším prispením aspoň o krok ďalej, aby sme mohli povedať, že zase odbudlo ja neviem 15 percent, 20 percent reštituentov, 50 percent. Najradšej by som, samozrejme, keby to bolo všetko, ale zatiaľ asi k takému cieľu, to by asi boli modré oči. Ďakujem pekne.
Hlina, Alojz, poslanec NR SR (2013-03-25):
Národná rada vykonáva pôsobnosť podľa ústavy. V zmysle ústavy som povinný chrániť občanov a teraz to robím. Chránim ich pred tým, že predseda parlamentu vystupuje v reklame, a po ňom ide reklama na úžerníkov. Čo ešte chcete počuť? Reklama na úžerníkov! (Prerušenie vystúpenia predsedajúcou.)
Kuffa, Filip, poslanec NR SR (2021-07-01):
Pán kolega Viskupič, v rozprave si rozobral aj pozitíva, aj negatíva tých pozmeňujúcich návrhov. Už kolega Taraba sa to tu opýtal a ja sa to spýtam znova, jednoduchú otázku, lebo nebolo mi to jasné, že či strana SaS ide podporiť tento pozmeňujúci návrh, alebo ho nepodporí, pretože v prípade, že ho podporíte a prejde, tak ako som už povedal aj vo faktickej predtým, tým pádom sa celý tento návrh zákona pre nás stáva nepodporiteľným.
Pellegrini, Peter, predseda NR SR (2023-11-14):
Pán poslanec, ďakujem pekne. Konám iba v zmysle zákona, beriem ale na vedomie, nikomu tu nechceme brániť vystupovať tak, ako potrebuje. Veď ja aj teraz oznámim, koľko poslancov sa stihlo prihlásiť, takže pevne verím, že ostatní budú môcť využiť ústnu rozpravu, ale rešpektujem, čo ste povedali a budem sa snažiť to robiť tak, aby nikto nebol ukrátený o možnosť prihlásiť sa ústne, ale musím konať len v zmysle rokovacieho poriadku. Ďakujem veľmi pekne. Otváram teraz rozpravu k Programovému vyhláseniu vlády Slovenskej republiky a jej žiadosti o vyslovenie dôvery. Do rozpravy sa písomne prihlásili títo poslanci. Ospravedlňujem sa dopredu, ak niekomu zo začiatku skomolím meno, ak nie, nedá sa úplne dobre prečítať, ale vopred sa za to ospravedlňujem. Za poslanecký klub SaS pán poslanec Krúpa, za poslanecký klub SLOVENSKO Igor Matovič, za poslanecký klub Progresívne Slovensko Lucia Plaváková, za poslanecký klub SMER Ján Richter. Ďalej Mária Kolíková, Roman Mikulec, Milan Majerský, Martina Holečková, Jozef Hajko, Martin Šmilňák, Vladimíra Marcinková, Peter Pollák, Michal Truban, Štefan Kišš, Simona Petrík, Tamara Stohlová, Tomáš Valášek, Zora Jaurová, Alojz Hlina, poslanec Ledecký, poslanec Viskupič, pán poslanec Stachura, pán poslanec Majerský druhý F., František, pán poslanec Čaučík, pán poslanec Gábor, pardon, G. Gábor, tak čo to je? To je pán Grendel, alebo pán Gábor? To ste vy, pardon, dobre. Takže pán poslanec Grendel, tak bolo by lepšie, keby priezvisko som videl napísané, nie krstné meno, pán poslanec Galko, pán poslanec Dostál, pani poslankyňa Kalmánová, (správne Kalmárová, pozn. red.), pán poslanec Pekár, pán poslanec Dvoráň (správne Dvořák, pozn. red.), pani poslankyňa Remišová, Richard Vašečka, Michal Šipoš, Zuzana Števulová, Jaroslav Spišiak, Marek Lackovič, Ingrid Kosová, Dana Kleinert, Beáta Jurík, Zuzana Mesterová, Ján Hargaš, Michal Sabo, Dávid Dej, Irena Bihariová, Tomáš Hellebrandt, Ondrej Prostredník, Darina Luščíková, Tina Gažovičová, Jana Hanuliaková a Veronika Vesláková (správne Veslárová, pozn. red.). Dokopy, aby ste mali predstavu, sú to štyria prihlásení za klub a 46 v rámci písomnej rozpravy, dokopy 50 prihlásených. (Striedanie sa predsedajúcich.)
Hrnčiar, Andrej, podpredseda NR SR (2016-05-19):
Takže budeme pokračovať v rokovaní o ďalších bodoch programu. Ešte predtým chcel by som privítať na balkóne starostov z dolnej Oravy (potlesk). Vážené pani poslankyne, vážení páni poslanci, pokračujeme v rokovaní tretieho dňa 4. schôdze Národnej rady Slovenskej republiky prvým čítaním o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov . Návrh zákona má parlamentnú tlač 60, návrh na jeho pridelenie na prerokovanie výborom je v rozhodnutí č. 59. Dávam slovo pani poslankyni Jane Kiššovej, aby za skupinu poslancov návrh zákona uviedla.
M. Košútová, poslankyňa: (2007-01-31):
Takže bola by som veľmi nerada, aby sa takéto informácie ohľadom rokovania výboru v budúcnosti na tomto pléne prezentovali. Ďakujem vám.
Pellegrini, Peter, predseda NR SR (2015-07-02):
Ďakujem. Poprosím uviesť do záznamu, že pán poslanec chcel hlasovať za. Pán poslanec Jasaň.
Martvoň, Anton, poslanec NR SR (2015-09-24):
Ďakujem pekne, pán predseda. Pán poslanec Hlina, no keď už trpím tou obsesiou na tú vašu osobu, tak nedalo mi nevystúpiť, aby ste sa necítili nakoniec urazený ešte, že som na vás nezareagoval. Ja vám chcem iba pripomenúť, že s obdobným vystúpením ste vystúpili aj pri pánovi ministrovi Kažimírovi, ktorý vám vtedy jasne povedal, že nie je to pravda, to čo hovoríte, pozval vás na stretnutie k nemu na ministerstvo financií, aby vám to odborníci vysvetlili, a znova teraz v jeho neprítomnosti ste vystúpili s tými úvermi na bývanie v takom kontexte, ako ste vystúpili. Jednoducho znova ste zaviedli verejnosť. Ja ale v podstate som si už na túto vašu taktiku a praktiku zvykol, že jednoducho potrebujete sa znova prezentovať, aby pán Figeľ videl, že si zaslúžite to miesto tam uňho. Ale, pán Hlina, ja sa chcem spýtať, dokážete vy prísť s novelou väčšou ako jeden paragraf odpísaný z Trestného zákona, ktorý by vyriešil všetky tieto problémy? Lebo zatiaľ ja som tu také niečo od vás nevidel. Vy ste prišli s jednou jedinou novelou na danú tému, ktorá mala v podstate jeden či dva paragrafy z toho odpísané z Trestného zákona, aj to ešte zle urobené, a s komplexným riešením danej problematiky a situácie ste neprišli. Jednoducho minister spravodlivosti aj minister financií snažia sa riešiť, samozrejme, keďže 20 rokov sa na danom úseku ochrany spotrebiteľa za Dzurindovej a Radičovej vlády nič nerobilo poriadne, bola prijatá jedna stratégia, to bolo všetko, tak jednoducho to chvíľku trvá, kým sa to poopraví, vyčistí a dá do normálneho stavu. Ale vy ste neprišli so žiadnym reálnym riešením a jednoducho stále ako pokazená platňa prichádzate s tými istými útokmi a spomínate niečo, že za 300 euro niekto musel zaplatiť 7-tisíc, čo platilo ešte pred týmito novelami, s ktorými prišla vláda Roberta Fica. Čiže, pán Hlina, ja očakávam teda, keď kritizujete, že prídete aj s nejakými riešeniami.
Bugár, Béla, podpredseda NR SR (2018-02-09):
Pán poslanec Tomáš.
Hrušovský, Pavol, podpredseda NR SR (2011-02-09):
Pán poslanec Pado.
P. Hrušovský, predseda NR SR: (2003-03-05):
Pán poslanec Cabaj.
Andreánsky, Ladislav, poslanec NR SR (2012-12-17):
Ďakujem, pani predsedajúca. Vážená pani ministerka, vážené panie poslankyne, vážení páni poslanci, v súlade s § 73 ods. 1 zákona o rokovacom poriadku som bol určený Výborom Národnej rady Slovenskej republiky pre zdravotníctvo za spravodajcu k vládnemu návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve, tlač 293. Na základe uvedeného podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa po formálnoprávnej stránke všetky náležitosti uvedené v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti uvedené v legislatívnych pravidlách. Predložený návrh zákona obsahuje doložku zlučiteľnosti s právom Európskej únie. Ako sa uvádza v dôvodovej správe, návrh zákona je v súlade s Ústavou Slovenskej republiky, všeobecne záväznými právnymi predpismi a medzinárodnými zmluvami, ktorými je Slovenská republika viazaná. Dôvodová správa uvádza, že sa predpokladajú pozitívne sociálne vplyvy. Novou právnou úpravou sa zavádzajú nové pokuty. Ich vplyv na rozpočet verejnej správy sa predpokladá len minimálny alebo žiadny. Návrh zákona nemá vplyv na životné prostredie a informatizáciu spoločnosti. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 263 z 8. novembra 2012 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby predmetný návrh zákona výbory prerokovali do tridsať dní a gestorský výbor do tridsaťdva dní od prerokovania návrhu zákona v Národnej rade Slovenskej republiky v prvom čítaní. Pani predsedajúca, prosím, otvorte rozpravu.
P. Paška, predseda NR SR: (2008-07-03):
Tento bod sme prijali. Ideme na bod 25.
Bugár, Béla, podpredseda NR SR (2017-06-14):
Pán poslanec Krajniak, berie vám zbytočne čas, takže...
Kaník, Ľudovít, poslanec NR SR (2015-11-24):
Ďakujem. Ešte by som pána ministra poprosil nech chvíľu dáva pozor, aby mu neušlo to, čo poviem. V prvom rade by som chcel povedať, že som rád, že si súčasná vláda, pán minister ma už nepočúva, čo je veľká škoda, osvojila časť programového vyhlásenia predchádzajúcej vlády, ktorá mala zvyšovanie materského vo svojom programovom vyhlásení až do výšky 100 %. Ale nie to som chcel hlavne povedať. Ale, pán minister, máte otvorený zákon o sociálnom poistení. Prečo ste nevyužili možnosť, keď ten zákon je otvorený, a jedným pozmeňujúcim návrhom nezachránili valorizáciu dôchodkov, ktorá je naozaj, musíte to uznať, na úbohej úrovni, pretože ste pri zmene, ktorú ste urobili v roku 2013 opomenuli a zabudli, že môže byť aj rovná nule pri tých zmenách, ako ste ju nastavili, a že euro a deväťdesiat centov asi nikoho nepoteší, čím od januára budú zvýšené dôchodky. Takže ja podobne ako kolega Mihál navrhujem, aby bez predpojatosti sme sa na to pozreli. Nie je problém pozmeňujúcim návrhom tam vložiť to v návrhu zákona, ktorý tu je v prvom čítaní, ale len v prvom čítaní, jeho druhé čítanie už nebude. To vieme všetci. Tým pádom nevieme to nijako dostať do reality. Ale teraz sa to dá pozmeňujúcim návrhom, keby sme sa na tom celá snemovňa dohodli, že sa zavedie brzda, ktorá zabezpečí, že dôchodky budú valorizované v nejakej garantovanej minimálnej čiastke. Alebo to môžete, ako som vás dnes vyzval na tlačovej konferencii, v skrátenom legislatívnom konaní ešte stále, keby ste si to dnes nerozmysleli, predložiť. Je to vo vašich rukách, osud dôchodkov pre budúci rok a... (Prerušenie vystúpenia časomerom.)
Svrček, Miloš, poslanec NR SR (2023-03-30):
Vážený pán podpredseda, vážené kolegyne, kolegovia, prečítam zápisnicu o výsledku verejného hlasovania o návrhu na voľbu člena Rady pre mediálne služby, ktoré sa konalo 30. marca 2023, jednalo sa o opakovanú voľbu. Na verejné hlasovanie o návrhu na voľbu člena Rady pre mediálne služby bolo v opakovanej voľbe vydaných a poslanci si osobne prevzali 127 hlasovacích lístkov, teda na opakovanej voľbe bolo prítomných 127 poslancov. Po vykonaní verejného hlasovania overovatelia Národnej rady Slovenskej republiky spočítali hlasy a zistili, že vo verejnom hlasovaní o návrhu na voľbu člena Rady pre mediálne služby všetci poslanci odovzdali hlasovacie lístky. Zo 127 odovzdaných hlasovacích lístkov boli 3 neplatné a 124 platných. Podľa platných hlasovacích lístkov overovatelia zistili, že: – za pani Andreu Erdošovú hlasoval 1 poslanec, proti 12, zdržalo sa 111, – za pána Figuru nehlasoval nikto, proti hlasovalo 12, zdržalo sa 112, – za pána Kasardu hlasovalo 34 poslancov, proti 12, zdržalo sa 78, – za pána Zoltána Peka nehlasoval žiaden poslanec, 13 hlasovalo proti, 111 sa zdržalo, – za pána Vladimíra Repčíka nehlasoval žiaden poslanec, 12 bolo proti, zdržalo sa 112, – za pána Tomáša Sasáka nehlasoval žiaden poslanec, 12 bolo proti, 112 sa zdržalo, - za pána Milana Sedláčeka hlasovalo 51 poslancov za, 4 proti, zdržalo sa 69. – za pani Natašu Slávikovú hlasovali 2 poslanci, 12 bolo proti, zdržalo sa 110. – za pani Máriu Tóthovú Šimčákovú hlasoval 1 poslanec, 12 bolo proti, 111 sa zdržalo. – za pána Romana Vavra, nehlasoval žiaden poslanec, 12 bolo proti, zdržalo sa 112. – za pána Andreja Zmečeka hlasovalo 35 poslancov, 9 boli proti a 80 sa zdržalo. Na voľbu člena Rady pre mediálne služby je potrebný súhlas nadpolovičnej väčšiny prítomných poslancov. Overovatelia konštatujú, že vo verejnom hlasovaní nebol zvolený žiaden z navrhovaných kandidátov. Overovatelia poverujú... Tak keďže člen rady nebol zvolený, vykoná sa nová voľba. Overovatelia poverujú svojho člena Miloša Svrčeka oznámiť výsledok hlasovania v Národnej rade Slovenskej republiky. Ďakujem.
K. Sárközy, poslankyňa: (2010-02-09):
Takže keď vám nevadí, že 24 miliónov eur z Európskeho sociálneho fondu sa vyplatilo ôsmim pilotným sociálnym podnikom, kde sa zamestnalo 370 ľudí, a koľko peňazí išlo na jedno pracovné miesto, to nevieme, pretože k tým dokumentom sme sa nedostali, tak mne ako opozičnej političke to vadí. A pokiaľ tu budem sedieť v Národnej rade, budem dávať tieto otázky a snáď príde doba, keď dostanem aj odpoveď na moju otázku. Jedno si uvedomte poslanci za stranu SMER, topole nerastú do neba.
Podmanický, Ján, poslanec NR SR (2014-09-10):
Ďakujem, pán predseda, a dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie ústavnoprávnemu výboru a výboru pre sociálne veci, ďalej aby za gestorský výbor určila výbor pre sociálne veci, aby predmetný návrh zákona výbory prerokovali do 30 a gestorský výbor do 32 dní od prerokovania návrhu zákona v Národnej rade v prvom čítaní.
V. Veteška, podpredseda NR SR: (2005-05-25):
Pani poslankyňa Mušková, odovzdajte mi to písomne, prosím vás. Môžete mi to potom odovzdať, hej?
P. Hrušovský, predseda NR SR: (2005-06-30):
(Hlasovanie.) 134 prítomných, 90 za, 37 proti, 7 sa zdržalo. Návrh sme schválili. Teraz poprosím pána poslanca Bastrnáka, ktorého poveril gestorský výbor, aby z poverenia výboru pre zdravotníctvo predložil Národnej rade návrhy hlasovaní k prerokúvanému vládnemu návrhu zákona, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení zákona č. 720/2004 Z. z. Návrh prerokúvame ako tlač 1114 pod poradovým číslom 50. Pán poslanec, nech sa páči.
Zs. Simon, minister pôdohospodárstva SR: (2005-03-16):
Pán poslanec Muňko navrhol, aby sme vypustili vôbec prílohu zákona o chránených vinohradníckych oblastiach. Vzhľadom na to, aby nikto, kto má vinohradnícke pozemky, nebol zvýhodnený či znevýhodnený, aby sa dostal na rovnakú úroveň, spoločná správa obsahuje bod 33, ktorý rozširuje tento zákon v § 8 odsek 4, prečítam: „... sa postupuje aj v ostatných vinohradníckych oblastiach, vo vinohradníckych oblastiach, ktoré boli registrované podľa doterajších predpisov do 1. mája 2005“. To znamená, že rozširuje sa to na celé územie a ja si myslím, že každý vlastník vinohradníckeho honu má právo tento vinohradnícky hon predať, zameniť alebo prenajať. Súhlasím s tým, že eventuálne treba hľadať iné formy riešenia poskytnutia náhradných pozemkov, ale v záujme zachovania slovenského vinohradníctva a ako súčasť kultúrneho dedičstva treba zachovať aj vinohradníctvo a treba garantovať aj tieto možnosti. Pani poslankyňa Tkáčová, ja súhlasím s vami, že fľašovanie je veľmi citlivou oblasťou, ale povedzme si, ktokoľvek z nás vojde do obchodu a vidí ten klasický tvar toho vína, v prvom rade už sugestívne cíti, že to je tokajské víno. Z tohto dôvodu si myslím, že treba, aby sme túto tradíciu zachovali, pretože dokážeme ďaleko lepšie zhodnotiť to víno, pokiaľ nebudeme roztriešťovať formu tých fliaš. A výrobcov fliaš. A či dôjde k diskriminácii, či nie, tieto fľaše dokážu robiť mnohí výrobcovia, takže o diskriminácii alebo zvýhodňovaní či nezvýhodňovaní asi ťažko vieme sa rozprávať. Pani poslankyňa Štrofová, vaše pripomienky, ktoré tu boli z technického charakteru a boli smerované viac-menej k návrhu vyhlášky ministerstva pôdohospodárstva, budeme starostlivo analyzovať a keď ministerstvo bude vydávať tieto vyhlášky, tak ich zapracujeme. Tieto vyhlášky sú priložené ako príloha, aby ste mali možnosť sa pozrieť, asi ako to vyzerá, ale chcel by som upozorniť, že tieto vyhlášky sa dopracujú na základe toho, v akom znení návrh zákona bude schválený. Vo svojom vystúpení niekoľkokrát ste sa obrátili na problematiku odrody Zeta. Táto problematika je riešená a je obsahom návrhu spoločnej správy, bod 19, ktorá doplňuje odrodu Zeta, aby sme mali tú istú možnosť pestovať, samozrejme, vyrábať víno z tejto odrody. Preto, dámy a páni, dovoľte, aby som sa vyjadril z hľadiska predkladateľa. Považujem tieto zmeny za zníženie úrovne slovenského vinohradníctva, okrem tých technických, by som povedal, pretože tie technické sa dajú riešiť v rámci vyhlášky a tie budeme zohľadňovať. Ale uvoľniť kontrolu nad prívlastkovým vínom alebo uvoľniť systém chránenia vinohradníckych oblastí by znamenalo znehodnotenie slovenského vinohradníctva a vinárstva. Ďakujem vám za pozornosť.
Bugár, Béla, podpredseda NR SR (2017-10-18):
Nech sa páči, prezentujme sa a hlasujeme. (Hlasovanie.) Prítomných 141 poslancov, za 53, proti 35, zdržalo sa 53 poslancov. Návrh nebol schválený. Ďalej.
Laurenčík, Milan, podpredseda NR SR (2020-12-01):
Pán poslanec Sebastián Kozarec.
Kollár, Boris, predseda NR SR (2021-10-05):
Prosím, prezentujme sa a hlasujeme. (Hlasovanie.) Prítomných 119, za 74, proti 8, zdržalo sa 37. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, uveďte odporúčanie gestorského výboru.
K. Tóthová, poslankyňa: (2005-10-25):
Čiže, pán minister, ja si myslím, že tu by bolo treba spraviť aj hlbšiu selekciu, aby tí, ktorí majú mieru rizika vysokú, mali aj mieru finančného ohodnotenia primeranú. A mám len takú otázku, pán minister. Vy tu predkladáte ako minister za KDH legislatívne návrhy a ja pozerám a z klubu KDH tu absolútne nikto nesedí. Ako si to vysvetliť vo vzťahu k vami predkladaným legislatívnym návrhom?
Bugár, Béla, podpredseda NR SR (2017-05-11):
Prezentujme sa a hlasujme. (Hlasovanie.) Prítomných 137 poslancov, za hlasovalo 137. Konštatujem, že sme schválili novelu správneho poriadku. To bolo posledné hlasovanie. Teraz budeme pokračovať v prvom čítaní o vládnom návrhu zákona, ktorým sa mení a dopĺňa zákon č. 669/2007 Z. z. o jednorazových mimoriadnych opatreniach v príprave niektorých stavieb, diaľnic a ciest pre motorové vozidlá a o doplnení zákona č. 162/1995 Z. z. o katastri nehnuteľností (tlač 553). Pred tým, ako by som dal slovo pánovi ministrovi Érsekovi, vyhlasujem trojminútovú prestávku, aby sa tí, ktorí poprípade majú aj iné, dá sa povedať, úlohy, aby sa mohli vzdialiť. (Trojminútová prestávka.) (Po prestávke.)
Blaha, Ľuboš, podpredseda NR SR (2024-06-19):
Vážené pani poslankyne, vážení páni poslanci, pokračujeme v rokovaní. Poprosím povereného overovateľa, aby oznámil výsledok verejného hlasovania o návrhu na voľby kandidátov na sudcu Ústavného sudcu. Nech sa páči, pán poslanec, máte slovo.
R. Bauer, poslanec: (2009-11-03):
K pánu poslancovi Brockovi. Plne súhlasím, aj mne sa zdá ten deficit nastavený príliš optimisticky a tie riziká, ktoré som menoval, či železnice, Sociálna poisťovňa, alebo nesplatenie tých záväzkov, ktoré majú niektoré inštitúcie voči štátnemu rozpočtu, to len môžu potvrdiť, že sú rizikami, ktoré možno, keď sa naplnia, tak prehĺbi tento deficit, a tým, že je volebný rok, je to dosť reálne a očakáva, že deficit štátneho rozpočtu budúci rok bude ešte vyšší, ako je v predkladanom návrhu.
Somogyi, Szilárd, poslanec NR SR (2011-06-17):
Ďakujem, pán predsedajúci. Pán podpredseda Paška, vy ste povedali, že obmedzili vaše práva hovoriť otvorene. Ja si myslím, že to je asi nedorozumenie. Skôr si myslím, že štyri poslanecké kluby so svojím návrhom vám umožnili hovoriť, nakoľko vami prihlásení ako rečníci z vášho klubu nedodržali rokovací poriadok a prihlásili sa ešte pred schválením programu. Čiže nemali by právo vystúpiť v rozprave a vedenie parlamentu takýmto spôsobom umožnilo vašej strane, aby predsa mohol vystúpiť. (Reakcie z pléna.) Ďakujem.
Majorová Garstková, Jana, poslankyňa NR SR (2020-12-03):
Ďakujem vám veľmi pekne, pán minister, za vašu odpoveď. Ja som sa to pýtala presne z tohto dôvodu, čo ste povedali, že na niektorých školách to plánujú spustiť, pretože ja som práve z Kežmarku, kde sa toto plánuje a je to denno-denne na tlačovkách. Posledný týždeň som mala x telefonátov od učiteľov, od riaditeľov rôznych škôl, od rodičov. Dokonca mám informáciu, že sa takáto výučba plánuje spustiť aj na základnej umeleckej škole, tak preto som chcela vedieť, že či je to možné. Pretože mnohí učitelia s týmto nesúhlasia, ale, samozrejme, že sa to niektorí boja aj povedať, lebo viem, aká je situácia. Tak preto som chcela vedieť, že či to nemá súvis s tým rozhodnutím, ktoré ste dali toho 12. 11., že vlastne tá výučba 5 + 5 sa nemá diať len v skupinách pre žiakov zo sociálne znevýhodneného prostredia. Preto som to chcela vedieť, že či teda je to reálne spustiť alebo to vlastne je nejak mimo tohto rozhodnutia, ktoré ste dali. Ďakujem.
Grendel, Gábor, podpredseda NR SR (2023-03-23):
Spravodajcom k tomuto bodu je pán poslanec Peter Pollák z výboru pre ľudské práva a národnostné menšiny. Prosím ho, aby podal správu o výsledku prerokovania tohto návrhu vo výbore.
Antal, Peter, poslanec NR SR (2016-09-21):
Ďakujem. Rovnako sa chcem, pán kolega Galek, poďakovať, už to spomínala pani kolegyňa Antošová, za podporu tejto dohody. A budem veľmi prekvapený, to, čo ste povedali, že teda sú rôzne názory a že budú aj proti hlasovať. Lebo tam musí byť nejaký argument. Nesúhlasím s touto dohodou alebo nesúhlasím, že sa rokuje dnes o tejto dohode. Ale nemôže mať výhrady nikto, ja si myslím, normálne zmýšľajúci a pre budúcnosť nielen Slovenska, ale celého sveta a budúcnosť našich detí, že podporí túto dohodu. To, čo bude nasledovať, bude veľmi ťažké. Ale konečne sa dalo dokopy 196, ak dobre som čítal, alebo 180 krajín, ktoré dali spoločný záväzok. Nie sú tam konkrétne záväzky. Sú tam všeobecné záväzky. Ale aj to je veľmi dôležité. A veľmi dôležité je, že Čína a Spojené štáty ju ratifikovali. Najdôležitejšie z môjho pohľadu dnes, lebo čokoľvek iné a ktokoľvek iný by to ratifikoval a ony nie, tak taká dohoda je svojím spôsobom veľmi ťažko naplniteľná. A ten výsledok alebo ten cieľ, ktorý je definovaný, by bol veľmi ťažko dosiahnuteľný. Takže ešte raz ďakujem.
P. Paška, predseda NR SR: (2006-09-05):
(Hlasovanie.) Prítomných 136, za 85, proti 2, zdržalo sa 48, nehlasoval 1. Konštatujem, že Národná rada vyslovila súhlas s prerokovaním vládneho návrhu zákona v skrátenom legislatívnom konaní. Vážené pani poslankyne, páni poslanci, budeme pokračovať prvým čítaním o vládnom návrhu zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov . Tento vládny návrh zákona ste dostali ako tlač 62. Návrh na jeho pridelenie na prerokovanie výborom máte v rozhodnutí č. 64. Poprosím teraz znovu pána podpredsedu vlády Slovenskej republiky Dušana Čaploviča, aby vládny návrh zákona uviedol. Ďakujem.
Kamenický, Ladislav, poslanec NR SR (2022-05-03):
Ďakujem. Pán poslanec, čo sa týka toho, čo si hovoril, plne súhlasím s tým, čo tu odznelo. Takisto budem hovoriť o tom, že ja teda neviem o prípade v Európskej únii, kedy by nejaký vysokopostavený politik išiel do väzby a nemohol vykonávať svoj mandát. No povedzme si tu napríklad, máme tu prezidenta Sarkozyho z Francúzska, Sebastian Kurz, povedzme o izraelskom predstaviteľovi Netanyahuovi, ktorý nikto nesedel vo väzbe. Boli tresne, trestnoprávne stíhaní. Však my nemáme trestnoprávnu imunitu. To znamená, ak niekto niečo spravil, môže byť trestne stíhaný. My sa tu dnes bavíme o tom, či vydáme Roberta Fica, znemožníme mu vykonávať svoj mandát, aby nejaký Špecializovaný trestný súd rozhodol o jeho väzbe. A vy sa tu všetci tvárite, že ten Špecializovaný trestný súd je úplne spravodlivý a že všetko je v poriadku. No nie, nie je spravodlivý. Keď si prečítate to uznesenie, mne to pripadá ako nejaký politický dokument. A sú tam dva trestné činy. Jeden pána Igora Matoviča a druhý Andreja Kisku. Čiže o akej spravodlivosti sa tu bavíme? Sa tu vyhrážate celej opozícii, že nás tu všetkých pozatvárate. Matovič sa dokonca vyjadril, jak ste spomínal, že šúchajte nohami a príde si po vás NAKA. A pani Remišovej pexeso, to už je, to už je známa záležitosť. Ja chcem len upozorniť, že jeden z toho pexesa bol aj generál Lučanský, ktorého si pani, pani Remišová už pravdepodobne vyškrtla z tohto pexesa. Kto bude ďalší? Ja počúvam, že chcete zrušiť politické strany. Toto je tá demokracia, o ktorej nám tu rozprávate? Toto je ten boj s korupciou? Nemáte ani relevantné dôkazy, hovoríte, hovoria len kajúcnici. A keď si pozriete včerajšiu tlačovú konferenciu bývalého, teda námestníka generálneho prokurátora Spojených štátov, tak si to pozrite, čo tu... (Prerušenie vystúpenia časomerom.)
Pellegrini, Peter, predseda NR SR (2024-02-08):
Prezentujme sa a hlasujme o bode 310 druhého pozmeňovacieho návrhu poslanca Galka. (Hlasovanie.) Prítomných 129 poslancov, za 15, proti 77, zdržalo sa 36, nehlasoval 1. Konštatujem, že sme bod neschválili.
D. Lipšic, podpredseda vlády a minister spravodlivosti SR: (2004-03-02):
Za posledných desať rokov je už možné presne určiť príčiny tohto nežiaduceho stavu a rovnako je možné určiť metódy ich eliminácie. Z uvedeného dôvodu sa posilňuje vnútorná schopnosť súdov vybavovať veci pružne a transparentne. Sudcovia sa odbremeňujú od administratívnych úkonov a vytvára sa im priestor na rozhodovaciu činnosť. V rámci reformy súdnictva sa postupne mení aj procesné právo, ktoré je nevyhnutné na rozhodovanie súdov. Keďže komplexnú rekodifikáciu  procesného práva nie je možné spraviť naraz, postupnými zmenami sa vytvárajú základné predpoklady, z ktorých rekodifikácia vyplynie. V rámci trestného práva je už pripravený nový Trestný poriadok, ktorý vláda,  predpokladám, predloží na májovú schôdzu Národnej rady. V rámci civilného práva máme v pláne legislatívnych úloh na tento rok vypracovanie legislatívneho zámeru nového civilnoprocesného kódexu. Ďalší okruh problémov tvorí sústava súdov a prokuratúr. Táto by mala byť jednoduchá a čitateľná pre účastníkov konania a zároveň financovateľná zo strany štátu. V súčasnosti je približne 50 percent prvostupňovej agendy vybavovanej na krajských súdoch a Najvyššom súde. Je preto potrebné presunúť súdnu agendu smerom dole na okresné súdy ako súdy prvoinštančné, a tým vytvoriť klasickú štruktúru trojstupňovej sústavy všeobecného súdnictva, t. j. súdnej sústavy, v rámci ktorej veci patriace do vecnej príslušnosti súdov budú vybavovať všeobecné súdy prvého stupňa. Veci, v ktorých je podaný riadny opravný prostriedok, budú vybavovať všeobecné súdy druhého stupňa. A veci, v ktorých je podaný mimoriadny opravný prostriedok a zjednocujúcu rozhodovaciu činnosť bude vykonávať Najvyšší súd. Zároveň sa vytvoria predpoklady na špecializáciu sudcov na jednotlivé druhy agend, pretože v súčasnosti na súdoch, ktoré sú obsadené malým počtom sudcov, nie je možné dosiahnuť kvalifikovanú špecializáciu sudcov na jednotlivé súdne agendy. V rámci trojstupňovej sústavy všeobecného súdnictva budú súčasne na  prvom stupni vytvorené prvostupňové všeobecné súdy s osobitnou pôsobnosťou. Tieto súdy budú okrem vybavovania vecí, ktoré budú v pôsobnosti všetkých súdov daného stupňa, vybavovať aj špecializovanú agendu. Pôjde o agendu konkurznú, o agendu priemyselného vlastníctva alebo agendu obchodného registra. Optimalizácia sústavy súdov a prokuratúr je teda v priamej nadväznosti na už prebiehajúce zmeny a v prípade jej neprijatia dôjde k výraznému oslabeniu doteraz vykonaných zmien v justícii. Aj z tohto dôvodu, aby bol vytvorený priestor na diskusiu v priebehu druhého a tretieho čítania, by som si vás dovolil požiadať, pani poslankyne, páni poslanci, o podporu vládneho návrhu zákona a o jeho posunutie do druhého čítania. Ďakujem, pán predseda.
Kotleba, Marek, poslanec NR SR (2021-09-22):
Presne, tento zákon je o tom, že kto sa chce zaočkovať, nech sa zaočkovať dá. Ale ten, kto sa zaočkovať nedá, prečo by mal byť šikanovaný? A tí zamestnanci v tých zamestnaniach sú šikanovaní už teraz. A sú presne šikanovaní takým spôsobom, ako to povedal minister Naď, čo odkázal vojakom, že s neočkovanými veľmi rýchlo, si to veľmi rýchlo vyrieši. A preto aj v tých zamestnaniach tí ľudia sa nedali očkovať kvôli tomu, že by sa báli nejakej pandémie, nejakej choroby, ale báli sa represií zo strany zamestnávateľa a zamestnávateľ sa bál represií zo strany štátu. Čiže toto šikanovanie sa tu už dávno deje. Týmto zákonom by sme to mohli obmedziť a naozaj tí ľudia, ktorí ešte váhajú, či sa dajú očkovať alebo neočkovať, tak nech si len vypýtajú príbalový leták, pretože stačí si pozrieť príbalový leták k nejakému paralenu, má dve strany maličkým písmom. Človek sa tam dočíta naozaj všetko možné aj nemožné, ale keď by si pýtal príbalový leták k vakcíne, tak k žiadnemu sa nedostane. A typická slovenská politika prezidentky – o všetkých sa starať, či už v Bielorusku, alebo inde len vo svete, ale na Slovákov sa vykašlať – to je typická politika tejto vlády.
P. Hrušovský, predseda NR SR: (2004-02-03):
(Hlasovanie.) 135 prítomných, 69 za, 20 proti, 46 sa zdržalo. Návrh sme schválili. Poprosím pána poslanca Komlósyho, aby z poverenia výboru uvádzal návrhy hlasovaní k prerokúvanému vládnemu návrhu zákona o spotrebnej dani z minerálneho oleja , ktorý prerokúvame ako tlač 465. Najskôr návrhy zo spoločnej správy. Pán poslanec, máte slovo. Zs. Komlósy, poslanec: Ďakujem pekne za slovo. Vážená Národná rada, v rozprave vystúpili traja poslanci, z ktorých dvaja uplatnili pozmeňujúce a doplňujúce návrhy. Ale v prvom rade v spoločnej správe máme 30 návrhov, ktoré gestorský výbor odporúča všetkých 30 schváliť. Pán predseda, dajte, prosím, hlasovať o tom spoločne, o týchto pozmeňujúcich a doplňujúcich návrhoch zo spoločnej správy.